Den Vest-Sjællandske Avis, 1839-11-11
Veifarende. Gaarden Granborg i Nærheden af Randers er af Hr. Skomagermester Lauritzen i Randers solgt til Hr. Sommer, forrige Eier af Lisedal ved Aalborg, (Aalb. Av.) for 6650 Rbd. r. S. Slesvig. Jtzh. W. melder, at der siden nogen Tid ere flere falske Femskillingstykker ( Spec.) i Omløb, som dog ere let at kjende paa deres jevne Grund, som hidrører fra Støbningen. Fra Kiel skrives i "Neue Zeitung": "For nogen Tid siden har man ogsaa her begyndt paa at ned salte Flesk og Oxekjød for at forsendes til England og de tropiske Lande, hvilken Erhvervsgreen har Udsigt til en stedse større Udvidelse, naar Regjeringen vil tilstaae den de fornødne Lettelser. Godtgjørelse af Jndførselstolden for det fremmede Salt, Tøndestaver og Baandjern, saavelsom Fritagelse for mange Hindringer fra Laugsvæsenets Side ere Fordringer, som vel ikke uden Ubillighed torde negtes de der Jnteresserede. Et eneste herværende Handelshuus har kjøbt 500 Øxne, for at lade dem slagte i Efteraarer til den nævnte Hensigt." - J Kiel vil der, ifølge Aff. Bl., blive opført en ny Bygning for Havne Told expeditionen, paa Grund af at den tiltagende Transithandel gjør det hidtil havte slette Locale dertil utilfredsstillende. Ligeledes imødeseer man til Foraaret en ny Brolægning af nogle Hovedgader, og et kongeligt approberet Regulativ for Gadebrolægningsvæsenet er der nylig udkommet. Den saakaldte "Schumacherthor", der meget indskrænkede Hovedindgangen fra Havnen til Staden, vil aldeles blive borttagen. Hr. Pastor Hansen paa Simonsbjerg, i Landskabet Eidersted, meddeler i "Alt. Merc." en mærkelig Efterretning om en dersteds værende fortræffelig Havn. Han kalder den, "Simonsbjerger=Dybde," efter Sømandssproget "Hekkelskoug-Hul," og han mener uden Tvivl den lille Bugt, man seer paa Kortet imellem Husum og Simonsbjerg. Pastor Hansen erklærer denne Havn for saa udmærket, at den kan stilles ved Siden af de bedste ved Østersøen, ja formedelst den stærke Strømning med Floden indad og med Ebben udad, har den et uendeligt Fortrin forud for Østersøens Havne, da det derved er muligt for ethvert Skib, hver Dag, baade med Ebbe og Flød at kunne løbe ind og ud. Store transatlantiske, beladte Skibe kunne til enhver Tid med den største Beqvemmelighed seile ind og ud, og da de nu næsten kunne lægge sig ganske ind til Landet, behøves blot en ringe Foranstaltning for at danne en Skibbro, som kunde sætte de største Fragtvogne og de største Handelskibe i umiddelbar Berørelse. Smaaskibe kunne allerede nu lægge saa nær an til Landet, at Heste og Vogne kunne beqvemt bringes ombord. Havnen frembyder overalt en sikker Ankerplads, og formedelst den stærke Strømning tillægges den omVinteren sjelden med Jis. For at gjøre Havnen fuldkommen sikker og beskytte Skibene for Vestenvinde, maa den oversvømmede Simonsbjergskong inddiges, hvorved tillige vindes omtrent 1000 Demat fortræffeligt Marskland, som fuldkommen vil dække Omkostningerne. At anlægge en Jernbane herfra til Flenborgfjorden anseer Hr. Pastor Hansen for mindre nødvendigt; en Chaussee eller en anden Kunstvei vilde være tilstrækkelig; thi da Ladningen og Losningen vil være saa saare nem, og Fragtvognene stedse ville kunne kjøre Varerne til Flensborg i mindre end 12 Timer, vil ingen Jernbane, den begynde hvor den vil og ende hvor den vil, være istand til at concurrere med den directe Forbindelse imellem Flensborg og denne Havn. - Vi have her - siger Forfatteren til Slutning – en Havn, af Naturen saa rigelig udstyret, at England, Holland og Frankrig ville misunde os den, og hvis de kjendte dens Tilværelse, ikke vilde lade være den ubenyttet et Øieblik. J 122 Aar har den mægtige Strøm gaaet ubemærket ud og ind, og er det Flensborgs Handelstand om at gjøre at komme i direct Forbindelse med de tropiske Lande, samt at forskaffe sig en hurtig Communication, da er her en Havn, som slet ikke lader Noget tilovers at ønske. (Dannevirke.) Slagelse. J Nr. 134 have vi omtalt første Hefte af det af den Danske historiske Forening udgivne historiske Tidsskrift. Vi kunne nu tilføie, at vi have modtaget Underretning om, at Trykningen af Tidsskriftets andet Hefte er begyndt, og at der er Udsigt til i Vinter at kunne begynde Forberedelserne og Arbeiderne til et Dansk-Norsk biographisk historisk Lexikon, som Vedtægternes § 5 bebuder. Vi tilbøde i Nr. 134 nærmere Oplysninger om den Alsesed historiske Forening og gjentage her dette Tilbud, ligesom vi ogsaa erklære os villige til, hvis Nogen i vor Omegn skulde ønske at indtræde i Foreningen, at besørge den fornødne Underretning derom tilstillet Selskabets Bestyrelse i Kjøbenhavn.